b'\n_START_ARTICLE_\nJo\xc5\xbee Ko\xc5\xa1i\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral na Teolo\xc5\xa1ki fakulteti v Ljubljani in bil tu leta 1921 posve\xc4\x8den v ma\xc5\xa1nika. Kot kaplan je deloval v raznih krajih, v letih 1930\xe2\x80\x941935 je bil stolni vikar v Ljubljani. Tu je bil tudi tajnik pripravljalnega odbora II. jugoslovanskega evharisti\xc4\x8dnega kongresa (1935), ravnatelj Jugoslovanske tiskarne in knjigarne in tajnik Slovenske ljudske stranke. Sodeloval je pri \xc4\x8dasniku Slovenec in bil urednik Domoljuba (1930\xe2\x80\x941943), tednika Gospodar in gospodinja (1934\xe2\x80\x941943), Slovenskega doma (1935\xe2\x80\x941938) in do 1943 odgovorni urednik misijonarskih listov Odmev Afrike in Zamor\xc4\x8dek. Leta 1945 je od\xc5\xa1el v Rim kjer je z Miho Krekom skrbel za slovenske begunce in za njihovo izseljevanje v \xc4\x8dezmorske dr\xc5\xbeave, predvsem v Severno in Ju\xc5\xbeno Ameriko. Od 1947 je bil duhovnik v Buenos Airesu in drugih krajih v Argentini. Bil je tudi predavatelj verouka v slovenskem semeni\xc5\xa1\xc4\x8du, ter stalni sodelavec slovenskih listov v Argentini, zlasti Zbornika \xe2\x80\x93 Koledarja Svobodne Slovenije.'